Karl Wilhelm Ramler

Karl Wilhelm Ramler (1725–1798) var en tysk dikter og filosof fra opplysningstida og den tyske Empfindsamkeit («følsomhetens tidsalder»).

Liv og virke 
Ramler var en kjent litteraturkritiker og skapte seg et ry som oversetter av verk av Catull, Horats og Martial.

Lyrikken inntar en viktig plass i Ramlers litterære produksjon. Enkelte av diktene hans ble tonesatt av Carl Heinrich Graun, Johann Joachim Quantz, Carl Philipp Emanuel Bach og Georg Philipp Telemann.

I sin samtid ble Ramler holdt høyt som poet og ble hedret med tilnavnet der deutsche Horaz («den tyske Horats»). Bare femti år seinere var han redusert til en poetische Exerziermeister («poetisk drillinstruktør») og i dagens litteraturkritikk blir han gjerne sett som en Verspedant («verse-flisespikker»). Oversettingene blir derimot sett på med mildere øyne på grunn av hans gode tekstforståelse og -flyt.

Verk i utvalg 
 Critische Nachrichten aus dem Reiche der Gelehrsamkeit (1750/51)
 Der Tod Jesu (1755, 1760), oratorium, tonesatt av Carl Heinrich Graun (1755), Georg Philipp Telemann (1755), Johann Christoph Friedrich Bach (1760) og Joseph Martin Kraus (1776)
 Die Lieder der Deutschen (1766, seinere også Lyrische Blumenlese)
 Fabellese (1783/90)
 Sammlung der besten Sinngedichte der deutschen Poeten (1766)
 Oden. (1767)
 Lyrische Gedichte (1772) – Digitalisering i Digitale Bibliothek Mecklenburg-Vorpommern
 Kurzgefasste Mythologie (1790)
 Poëtische Werke (1801/02, 2 bind, utgitt av Leopold Friedrich Günther von Goeckingk

Referanser

Kilder

Eksterne lenker 

 
 
 

Tyske forfattere
Opplysningstidens representanter
Tyske lyrikere
Tyske oversettere